ନୂଆଦିଲ୍ଲୀ : ଖୁବ୍ ଶୀଘ୍ର ବଲିଉଡରେ ଡେବ୍ୟୁ କରିବାକୁ ଯାଉଛନ୍ତି ,କେନ୍ଦ୍ର ଶିକ୍ଷା ମନ୍ତ୍ରୀ ରମେଶ ପୋଖରିଆଲ ନିଶକଙ୍କ ଝିଅ ଆରୁଷି । ତାଙ୍କର କିଛି ଘନିଷ୍ଠ ବନ୍ଧୁ ଏହାର ସୂଚନା ଦେଇ କହିଛନ୍ତି ଯେ,'ଯେଉଁଥିରେ ଆରୁଷି ନଜର ଆସିବାକୁ ଯାଉଛନ୍ତି ତାହା ଏକ ଯୁଦ୍ଧ ଚଳଚିତ୍ର ହେବ ' ।
ଫିଲ୍ମରେ ଅଭିନେତ୍ରୀ ତାପସୀ ପନ୍ନୁ, ଭୂମି ପେଡନେକର୍,କିର୍ତ୍ତୀ କୁହ୍ଲାରୀଙ୍କ ସହ ଆଉ ଦୁଇଜଣ ଅଭିନେତ୍ରୀ ମୁଖ୍ୟ ଭୂମିକାରେ ନଜର ଆସିବେ । ଏହି ଫିଲ୍ମର କାହାଣୀ ପ୍ରତିରକ୍ଷାର ୬ ଜଣ ସାହାସୀ ମହିଳା ଅଧିକାରୀଙ୍କ ସାହାସ ଉପରେ ଆଧାରିତ ।
ପ୍ରକାଶ ଥାଉକି, ଫିଲ୍ମ ପୂର୍ବରୁ ଏକ ମ୍ୟୁଜିକ ଆଲବମରେ ମଧ୍ୟ ଆରୁଷି ନଜର ଆସିବେ । ସେ ନିଜେ ଏହାର ସୂଚନା ଦେଇଥିଲେ ଯେ, ଟି ସିରିଜ୍ ପାଇଁ ରୋହିତ୍ ସୁଚନ୍ତିଙ୍କ ସହ ସେ ଗୋଟିଏ ମ୍ୟୁଜିକ୍ ଆଲବମ୍ ସୁଟ୍ କରିଛନ୍ତି । ଏହାକୁ ନେଇ ଟି ସିରିଜ୍ ଖୁବ୍ଶୀଘ୍ର ଏକ ସରକାରୀ ଘୋଷଣା କରିବାକୁ ଯାଉଛି ।
ଆଗାମୀ ଫିଲ୍ମକୁ ନେଇ ଟି ସିରିଜ୍ ଅଧିକାରୀ କହିଛନ୍ତି ଯେ, ଏହା ମହିଳା କେନ୍ଦ୍ରୀୟ ଫିଲ୍ମ ହେବ । ଏବେ ଯାଏଁ ଯୁଦ୍ଧ ଫିଲ୍ମ ପୁରୁଷଙ୍କ ବୀରତ୍ୱ ଉପରେ ନିର୍ମାଣ କରାଯାଇଛି । ମହିଳାମାନଙ୍କ ପାଇଁ ଏହା କେବଳ 'ରାଜୀ' ଚଳଚିତ୍ର ।
ଏହି ଚଳଚିତ୍ରର ନିର୍ଦ୍ଦେଶନା ପାଇଁ ପ୍ରଥମ ପସନ୍ଦ ଫିଲ୍ମ'ଉରି'ର ନିର୍ଦ୍ଦେଶକ ଆଦିତ୍ୟ ଧର । ଆଉ ତାଙ୍କ ସହ ଏ ସମ୍ପର୍କରେ ମଧ୍ୟ ଆଲୋଚନା ହୋଇଛି ।
